43. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α3/οίκ.6561 της 14 Ιουν./6 Ιουλ.  1978 (ΦΕΚ Β' 602)  Περί τροποποιήσεως αποφάσεως με την οποία ορίστηκε η διαδικασία κρίσεως των ιατρικών θέσεων στα Νοσοκομεία Ν.Δ. 2592/53. Έχοντας υπόψη: 1.Την παραγρ. 5 του άρθρ. 7 του Νόμου 699/77 "περί συνθέσεων των Διοικητικών Συμβουλίων των Νοσηλ. Ιδρυμάτων Ν.Δ. 2692/53 και ρυθμίσεως συναφών θεμάτων" (ΦΕΚ Α272/77). 2.Την απόφασή μας Α3/οίκ. 10693/13.10.77 "περί λειτουργίας των Επιστημονικών Συμβουλίων κ.λ.π." (ΦΕΚ Β1043/77). 3.Τις υπηρεσιακές ανάγκες, αποφασίζουμε: Τροποποιούμε την απόφασή μας Α3/οίκ. 10693/ 13.10.77, όσον αφορά στη σύνταξη του σημειώματος περί των προσόντων του υποψηφίου (παράγραφος 2γ, 2ε, και 3 της ανωτέρω αποφάσεως) και ορίζουμε το σημείωμα τούτο να συντάσσεται από τους αρμόδιους υπαλλήλους της Γραμματείας του Κεντρικού ή Περιφερειακού Επιστημονικού Συμβουλίου, μετά την περιέλευση στις οικείες Γραμματείες των αιτήσεων και δικαιολογητικών των υποψηφίων. Το συντασσόμενο κατά τα ανωτέρω σημείωμα θα υπογράφεται από τον αρμόδιο υπάλληλο και θα θεωρείται από το Γενικό Εισηγητή του Συμβουλίου. Σελ. 134,12(γ) Τεύχος 779 - Σελ. 18 